**Ministru kabineta noteikumu "Grozījumi Ministru kabineta 2015. gada 20. oktobra noteikumos Nr. 601 "Darbības programmas "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts "Grozījumi Ministru kabineta 2015. gada 20. oktobra noteikumos Nr. 601 "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi"" (turpmāk – MK noteikumu projekts) ir izstrādāts saskaņā ar Eiropas Savienības (turpmāk - ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | MK noteikumu projekts izstrādāts, lai precizētu un papildinātu atsevišķus MK 2015. gada 20. oktobra noteikumu Nr. 601 "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi"[[1]](#footnote-1) (turpmāk – MK noteikumi Nr. 601) īstenošanas nosacījumus. 1. **Uzraudzības rādītāja starpvērtības uz 2018. gada 31. decembri svītrošana.**

9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākums "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" (turpmāk – 9.1.4.2. pasākums) tiek īstenots tiešā sinerģijā ar 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākumu "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" (turpmāk – 9.3.1.2. pasākums). 9.1.4.2. pasākuma un 9.3.1.2. pasākuma darbības tiks īstenotas secīgi (*skat. informāciju par 9.1.4.2. pasākuma īstenošanas termiņa pagarinājumu*), līdz ar to finansējuma saņēmējs 9.1.4.2. pasākumā plānoto iznākuma rādītāju vērtību sasniegšanu uzsāks vēlāk nekā sākotnēji plānots.Arī darbības programmā "Izaugsme un nodarbinātība" 9.1.4.2. pasākuma ietvaros sasniedzamie uzraudzības rādītāji ir noteikti līdz 2023. gada 31. decembrim, līdz ar to iznākuma rādītāju starpvērtību noteikšana uz 2018. gada 31. decembri MK noteikumos Nr. 601 nav nepieciešama. Attiecīgi MK noteikumu projekts paredz precizēt 9.1.4.2. pasākuma iznākuma rādītāja sasniegšanas nosacījumus, paredzot, ka iznākuma rādītājs "atbalstu saņēmušo nelabvēlīgā situācijā esošo iedzīvotāju skaits (dalībnieki) – 3 000" ir sasniedzams līdz 2023. gada 31. decembrim.**2. 9.1.4.2. pasākuma īstenošanas termiņa pagarinājums.**9.1.4.2. pasākumā plānotā atbalstāmā darbības "Funkcionēšanas novērtēšanas sistēmas izveide " ietvaros plānotā situācijas izpēte Latvijā un ārvalstīs par pieejamajām funkcionēšanas novērtēšanas sistēmām ir priekšnosacījums funkcionēšanas novērtēšanas laboratorijas funkcionalitātes un vides prasību identificēšanai un 9.1.3.2. pasākuma ieguldījumu secīgai plānošanai. Tāpēc Labklājības ministrija (turpmāk – LM) ir panākusi vienošanos ar 9.1.4.2. un 9.3.1.2. pasākuma finansējuma saņēmēju – VSIA "NRC "Vaivari", ka 9.3.1.2. pasākuma projekta darbības, kas saistītas ar funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda izveidei nepieciešamo ēku pārbūvi un atjaunošanu, materiāli tehniskā nodrošinājuma (funkcionēšanas novērtēšanas instrumentu un asistīvo tehnoloģiju (tehnisko palīglīdzekļu)) iegādi un datu bāzes izstrādi funkcionēšanas novērtēšanas informācijas apkopošanai ir īstenojamas pēc minētās situācijas izpētes veikšanas 9.1.4.2. pasākuma projekta ietvaros (tiek paredzēts, ka situācijas izpētes veikšana 9.1.4.2. pasākuma projekta ietvaros noslēgsies un uzraudzības padome lēmumu par 9.3.1.2.pasākuma atbalstāmo darbību uzsākšanu pieņems indikatīvi 2017.gada IV. Ceturksnī). Minētais būtiski ietekmē gan 9.1.4.2. pasākuma, gan 9.1.3.2. pasākuma darbību īstenošanas laika grafiku, līdz ar to ir nepieciešams pagarināt 9.1.4.2. pasākuma īstenošanas termiņu par diviem gadiem – līdz 2022. gada 31. decembrim. (pašreizējā redakcijā – 2020. gada 31. decembris). Par nepieciešamību precizēt 9.1.4.2. pasākuma īstenošanas termiņu LM jau informēja, virzot MK noteikumu projektu "Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālā attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi""[[2]](#footnote-2). Ņemot vērā 9.1.4.2. pasākuma īstenošanas termiņa pagarinājumu, ir mainījies sinerģijā īstenojamo 9.1.4.2. un 9.3.1.2. pasākumu indikatīvais laika grafiks. *Skat. anotācijas pielikumu*. Tiek paredzēts, ka situācijas izpētes veikšana 9.1.4.2. pasākuma projekta ietvaros noslēgsies un uzraudzības padome lēmumu par 9.3.1.2.pasākuma atbalstāmo darbību uzsākšanu pieņems indikatīvi 2017. gada IV. ceturksnī.Atbilstoši nobīdēm 9.1.4.2. pasākuma atbalstāmo darbību īstenošanas laika grafikā, tiek pārplānots arī finanšu izmaksu plūsmas grafiks. 9.1.4.2. pasākuma projekta atbalstāmo darbību īstenošanai plānots finansējums: 2016. gadā – 34 501 *euro*, 2017. gadā – 238 934 *euro*, 2018. gadā 174 588 *euro*, 2019. gadā 156 215 *euro*, 2020. gadā – 369 276 *euro* un 2021. gadā – 349 757 *euro* apmērā. VSIA "NRC "Vaivari"" līgumu par projekta īstenošanu gan 9.1.4.2. pasākuma ietvaros, gan 9.3.1.2. pasākuma ietvaros noslēdza 2016. gada 19. jūlijā. Piesaistot abu pasākumu īstenošanai nepieciešamo projekta vadības personālu, tika uzsākts darbs pie 9.1.4.2. pasākuma iepirkuma dokumentācijas par funkcionēšanas novērtēšanas sistēmas sākotnējās izpētes un funkcionēšanas novērtēšanas sistēmas apraksta izstrādi sagatavošanas un iepirkuma dokumentācijas saskaņošanas ar LM. LM savas kompetences ietvaros, izskatot sagatavoto iepirkuma tehnisko specifikāciju, secināja, ka noteiktās darbības un plānotie nodevumi pakalpojuma sniegšanas laikā krasi atšķiras no LM redzējuma par to, kāda informācija ir iegūstama sākotnējās izpētes rezultātā, kuru ārvalstu pieredze funkcionēšanas novērtēšanā ir analizējama un kādi priekšlikumi pakalpojuma sniedzējam ir sagatavojami funkcionēšanas novērtēšanas instrumentu un funkcionēšanas novērtēšanas metožu pilnveidošanai, nosakot Latvijas situācijai vispiemērotāko un efektīvāko funkcionēšanas novērtēšanas mehānismu. Plānotā situācijas izpēte arī neparedzēja konteksta (tiesiskā, administratīvā un finansiālā) analīzi funkcionēšanas novērtēšanas sistēmas pilnveidošanai, tādejādi radot risku, ka izveidotā funkcionēšanas sistēma nav efektīvi piemērojama un uzturama. Ņemot vērā iepriekšminēto un to, ka sākotnējā izpēte ir būtisks nosacījums plānoto ieguldījumu apjomam 9.3.1.2. pasākuma ietvaros, bija būtiski panākt LM kā nozares ministrijas un VSIA "NRC "Vaivari"" kā finansējuma saņēmēja vienotu izpratni par izpētes ietvaros veicamo uzdevumu apjomu un saturu. Tā kā tikai sākotnējās situācijas izpētes rezultāti ļaus paredzēt, cik daudz un kāda veida aprīkojums nepieciešams funkcionēšanas novērtēšanas laboratorijas izveidei, kādas telpas un kādā kvadratūrā nepieciešamas aprīkojuma un iekārtu novietošanai, uzstādīšanai un darba vietu iekārtošanai, tad 9.1.4.2. un 9.3.1.2. pasākumu īstenošanas indikatīvais laika grafiks ir pārskatīts un ir precizēts atbilstoši panāktajai vienošanās starp LM un VSIA "NRC "Vaivari"", tai skaitā precizējot arī abu pasākumu ietvaros īstenojamo darbību sinerģiju. Tādejādi 9.1.4.2. pasākuma ietvaros plānotā izmēģinājumprojekts izstrādātās funkcionēšanas novērtēšanas sistēmas ieviešanai īstenošana tiek pārcelta no 2018.gada 2.ceturkšņa uz 2020.gada 1.ceturksni.LM un VSIA "NRC "Vaivari"" vairākkārtīgu diskusiju rezultātā arī panākta vienošanās par 9.3.1.2. pasākuma ietvaros plānoto atbalstāmo darbību apturēšanu līdz situācijas izpētes rezultātu saskaņošanai uzraudzības padomē. VSIA "NRC "Vaivari" līdz šim brīdim 9.3.1.2. pasākuma projektā nav veicis izmaksas, kas saistītas ar MK 2015. gada 20. oktobra noteikumu Nr. 600 "Darbības programmas "Izaugsme un nodarbinātība" Eiropas Reģionālās attīstības fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" 14.1., 14.2. un 14.3. apakšpunktā minēto atbalstāmo darbību īstenošanu). **3. 9.1.4.2. pasākuma uzraudzības padomes pienākumu papildinājums.**MK noteikumu projekts paredz papildināt LM izveidotās pasākuma ieviešanas uzraudzības padomes[[3]](#footnote-3) (turpmāk – padome) pienākumus, nosakot, ka padome saskaņo gan sākotnējās izpētes rezultātus, gan, balstoties uz situācijas izpētes rezultātiem, pieņem lēmumu par 9.3.1.2. pasākumā noteikto atbalstāmo darbību, kas saistītas ar ēku pārbūvi un atjaunošanu, teritorijas labiekārtošanu, funkcionēšanas novērtēšanas sistēmas (laboratorijas) aprīkojuma un asistīvo tehnoloģiju (tehnisko palīglīdzekļu) iegādi un datubāzes izveidi, īstenošanas uzsākšanu. Padomes pienākumi tiek papildināti, lai nodrošinātu pilnvērtīgu 9.1.4.2. un 9.3.1.2. pasākuma īstenošanas sinerģijas koordināciju, kā arī abu pasākumu atbalstāmo darbību loģisku un secīgu ieviešanu. **4. Atbalstāmo darbību īstenošanas nosacījumu papildinājumi.**MK noteikumu projekts paredz atsevišķu 9.1.4.2. pasākuma atbalstāmo darbību īstenošanas nosacījumu precizējumus:* funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas izveides sākotnējās situācijas izpētes atbalstāmās darbības ietvaros tiek paredzēts, ka finansējuma saņēmēja piesaistītais pakalpojuma sniedzējs sniegs tiesiski, administratīvi un finansiāli pamatotus priekšlikumus funkcionēšanas novērtēšanas instrumentu un metožu pilnveidošanai, nosakot Latvijas situācijai vispiemērotāko un efektīvāko funkcionēšanas novērtēšanas mehānismu tehnisko palīglīdzekļu nodrošināšanas pakalpojuma sistēmas ietvaros. Minētais nosacījums iekļauts, lai precīzāk noteiktu atbalstāmās darbības ietvaros iesniedzamo priekšlikumu saturu, tādejādi nodrošinot Latvijas situācijai vispiemērotākā un efektīvākā funkcionēšanas novērtēšanas mehānisma ieviešanu nākotnē;
* funkcionēšanas novērtēšanas sistēmas apraksta izstrādes atbalstāmās darbības ietvaros tiek paredzēts, ka finansējuma saņēmēja piesaistītais pakalpojuma sniedzējs, izstrādājot funkcionēšanas novērtēšanas kārtību (procesa aprakstu), norāda arī novērtēšanā iesaistītos speciālistus, nepieciešamās iekārtas, aprīkojumu un prasības to uzturēšanai, kā arī administrēšanas un uzturēšanas izmaksas; tas nepieciešams, lai funkcionēšanas laboratorijas izveide balstītos uz pamatotu informāciju par tās darbībai un ilgtspējas nodrošināšanai nepieciešamajiem resursiem.
 |
|  3. | Projekta izstrādē iesaistītās institūcijas |  Noteikumu projekts šo jomu neskar. |
| 4. | Cita informācija | Finansējuma saņēmēju neietekmē MK noteikumu projekta 2. punkts.MK noteikumu projekta 1. punkts noņem finansējuma saņēmējam pienākumu līdz 2018. gada 31. decembrim sasniegt noteiktu iznākuma rādītāja starpvērtību.MK noteikumu projekta 3. punkts noņem vadošajai iestādei pienākumu ņemt dalību pasākuma uzraudzības padomes darbā. MK noteikumu projekta 4. punkts papildina pasākuma uzraudzības padomes pienākumus. MK noteikumu projekta 5. un 6. punkts nosaka prasības, kas jānodrošina finansējuma saņēmēja piesaistītam pakalpojumu sniedzējam, kas pasākuma ietvaros īstenos funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas izveides sākotnējās situācijas izpēti.MK noteikumu projekta 7. punkts finansējuma saņēmēja pienākumus papildina ar nosacījumu uzkrāt datus par kopējiem tūlītējiem rezultātu rādītājiem. MK noteikumu projekta 8. punkts paredz finansējuma saņēmējam pārplānot plānoto atbalstāmo darbību laika grafiku un veikt attiecīgus projekta iesnieguma grozījumus.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma mērķa grupa ir nelabvēlīgā situācijā esoši iedzīvotāji:1. personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;2. bērni un jaunieši no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka 9.1.4.2. pasākumā plānota atbalstāmo darbību īstenošanas nobīde un MK noteikumu projekts paredz projekta īstenošanas termiņa pagarinājumu, finansējuma saņēmējam būs nepieciešams veikt projekta grozījumus un nosūtīt tos sadarbības iestādei.Sadarbības iestādeinoteikumu projekts neietekmē administratīvo slogu, jo saskaņā ar ES struktūrfondu un Kohēzijas fonda vadības likuma[[4]](#footnote-4) 1. panta 9. daļu sadarbības iestāde pilda starpniekinstitūcijas funkcijas. |
| 3. | Administratīvo izmaksu monetārs novērtējums | **Administratīvais slogs finansējuma saņēmējam.** C = (f \* l) \* (n \* b), kur: f - balstoties uz vidējā stundas tarifu likmi 2016. gada 2. ceturksnī[[5]](#footnote-5) 7,49 *euro*; l – indikatīvi 2 stundas vienai datu ievadei un nosūtīšanai; n – finansējuma saņēmējam projekta grozījumi jāsniedz sadarbības iestādei (t.i., viena vienība); b – finansējuma saņēmējs projekta grozījumi jāiesniedz sadarbības iestādei vienu reizi.14,98 *euro* = (7,49\*2)\*(1\*1) |
| 4. | Cita informācija | Nav.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi Ministru kabineta 2015. gada 20. oktobra noteikumos Nr. 600 "Darbības programmas "Izaugsme un nodarbinātība" Eiropas Reģionālā fonda 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.2. pasākuma "Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei" īstenošanas noteikumi" |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot 2016. gada 18. oktobrī noteikumu projektu tīmekļvietnē www.lm.gov.lv un aicinot līdz 2016. gada 1. novembrim sabiedrības pārstāvjus:1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi atbildīga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz 2016. gada 1. novembrim par tīmekļvietnē ievietoto noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA "Nacionālais rehabilitācijas centrs "Vaivari"" kā ES fondu finansējuma saņēmējs, Labklājības ministrija kā atbildīgā iestāde, Centrāla finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III. un V. sadaļa – noteikumu projekts šo jomu neskar.

Ministru prezidents Māris Kučinskis

Labklājības ministrs Jānis Reirs

19.12.2016. 10:12

2048
Ilga Vjakse Tel.: 67021641

Ilga.Vjakse@lm.gov.lv

1. http://likumi.lv/ta/id/277300-darbibas-programmas-izaugsme-un-nodarbinatiba-eiropas-sociala-fonda-9-1-4-specifiska-atbalsta-merka-palielinat-diskriminacijas [↑](#footnote-ref-1)
2. http://tap.mk.gov.lv/lv/mk/tap/?pid=40384808&mode=mk&date=2016-05-17 [↑](#footnote-ref-2)
3. Ministru kabineta 2015. gada 20. oktobra noteikumu Nr. 601 "Izaugsme un nodarbinātība" Eiropas Sociālā fonda 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.2. pasākuma "Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana" īstenošanas noteikumi" 27. punkts. [↑](#footnote-ref-3)
4. http://likumi.lv/ta/id/153465-eiropas-savienibas-strukturfondu-un-kohezijas-fonda-vadibas-likums [↑](#footnote-ref-4)
5. http://www.csb.gov.lv/statistikas-temas/darbaspeka-izmaksas-galvenie-raditaji-30319.html [↑](#footnote-ref-5)